b'\n_START_ARTICLE_\nGastrulasjon\n_START_PARAGRAPH_\nGastrulasjon er en den f\xc3\xb8rste store begivenheten i fosterutviklingens tredje uke hos menneske. Blant de mest primitive dyrene som maneter og flatorm gir gastrulasjonen opphav til det voksne dyrets grunnleggende bygning, mens det hos mer avanserte dyr bare er det f\xc3\xb8rste i en serie utviklingstrinn. Hos pattedyr, b\xc3\xa5de dem med stor plomme og morkakedyrene som ikke har plomme, starter det med primitivfuren, en svak midtlinjestruktur, som kommer fra epiblast n\xc3\xa6r den haleenden av det tolagede kimlaget. Den samme formen for organisering finnes hos alle amnioter (pattedyr, fugler og krypdyr. Hos\n_START_SECTION_\nGastrulasjon hos amnioter\n_START_PARAGRAPH_\nP\xc3\xa5 grunn av den store plommemassen hos amnioter er ikke cellekl\xc3\xb8yvingen i stand til \xc3\xa5 bryte opp eggcellen, og fosteret dannes som en liten skive p\xc3\xa5 toppen av plommen. Gastrulasjonen kan derfor ikke foreg\xc3\xa5 p\xc3\xa5 samme m\xc3\xa5te som hos dyr med mindre plommemasse, men foreg\xc3\xa5r som cellebevegelser i fosterskiven. Den cephale enden av primitivfuren har en innsynkning som kalles primitivgropen, omkranset av en forh\xc3\xb8yning av epiblast som kalles primitivknuten._NEWLINE_Epiblastceller frigj\xc3\xb8r seg langs primitivfuren og migrerer ned i rommet mellom epiblast og hypoblast. Cellene presser hypoblast til side og bytter ut den originale hypoblast med et lag av definitivt eller sekund\xc3\xa6rt endoderm. Andre migrerer lateralt eller kranialt mellom endoderm og epiblast og samler seg til et tredje kimlag, det intraembryonale mesoderm. Etter at gastrulasjonen er ferdig kalles epiblast ektoderm._NEWLINE_Epiblasten gir alts\xc3\xa5 opphav til alle de tre kimlagene._NEWLINE_Hos lavere organismer vil gastrulasjonen gi opphav til en gastrula.'